open-index/open-wikipedia-markdown huggingface dataset:
מיכל שמיר

**מיכל שמיר** (נולדה ב-1951) היא פרופסור אמריטה בבית הספר למדע המדינה ומחזיקת הקתדרה על שם אלווין רובינשטיין למדע המדינה באוניברסיטת תל אביב.

## ביוגרפיה
מיכל שמיר סיימה תואר ראשון במדע המדינה באוניברסיטת תל אביב ודוקטורט באוניברסיטת מינסוטה.

שימשה חברת סגל במחלקה למדע המדינה באוניברסיטת תל אביב עד פרישתה לגמלאות בשנת 2021. תחומי המחקר של פרופסור שמיר הם: פוליטיקה דמוקרטית, בחירות, מערכות מפלגתיות, דעת קהל, סובלנות ותרבות דמוקרטית. היא מתמקדת בדמוקרטיות ותיקות וחדשות, עם דגש מיוחד על הדמוקרטיה הישראלית.

שמיר היא מנהלת מחקר הבחירות הישראלי (INES) מאז 1988 (עד 2009 בשותפות עם אשר אריאן) ועורכת את סדרת הספרים "הבחירות בישראל" מאז 1984 (עד 2009 ביחד עם אשר אריאן ומאז 2015 עם גדעון רהט). הסדרה מתפרסמת באנגלית מאז 1969 ובעברית מ-1996. היא גם עומדת בראש פרויקט המחקר "להסתכל מעבר למשבר הדמוקרטיה: דפוסי ייצוג בבחירות בישראל" במימון הקרן הלאומית למדע.

עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת. בשנת 2018 זכתה בפרס מפעל חיים של האגודה הישראלית למדע המדינה.

הייתה נשואה לפרופסור יעקב שמיר, חבר סגל המחלקה לתקשורת ולעיתונאות באוניברסיטה העברית בירושלים.

## פרסומים נבחרים
* **הפוליטיקאי הישראלי : פרופיל חברתי ופוליטי של פעילי המרכז במפלגות העבודה וחירות** (ביחד עם חנה הרצוג ואלן צוקרמן), ירושלים, מכון ירושלים לחקר ישראל, 1989.
* **פערים מגדריים בפוליטיקה בישראל** (עורכת ביחד עם חנה הרצוג ונעמי חזן), ירושלים, מכון ואן ליר, 2020.
* סדרת הספרים על הבחירות בישראל (עורכת), ירושלים, המכון הישראלי לדמוקרטיה.

## קישורים חיצוניים
*  מיכל שמיר, באתר בית הספר למדע המדינה אוניברסיטת תל אביב.
*  מיכל שמיר, הפער המגדרי בהצבעה והשלכותיו על עיצוב מדיניות

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:חוקרות מדע המדינה ישראליות
קטגוריה:חוקרי מדע המדינה ישראלים
קטגוריה:בעלי תואר דוקטור מאוניברסיטת מינסוטה
קטגוריה:סגל אוניברסיטת תל אביב: מדע המדינה
קטגוריה:ישראליות שנולדו ב-1951
קטגוריה:ישראלים שנולדו ב-1951
כדור הזהב 2023

**כדור הזהב 2023** (בצרפתית: **Ballon d'Or 2023**) היה הטקס השנתי ה-67 של כדור הזהב, המוגש על ידי עיתון הכדורגל הצרפתי פראנס פוטבול, שהוענק לכדורגלנים הטובים בעולם בעונת . המועמדים לפרס הוכרזו ב-6 בספטמבר 2023, והטקס נערך בפריז, ב-30 באוקטובר. לצד פרס כדור הזהב הוענקו גם כדור הזהב לנשים, פרס קופה לשחקן המצטיין עד גיל 21, גביע יאשין לשוער המצטיין, פרס סוקרטס על פעילות חברתית, גביע גרד מילר לכובש המצטיין ופרס מועדון השנה.

## כדור הזהב

החלוץ ארגנטינאי ליונל מסי, ששיחק בעונה זו בפריז סן-ז'רמן ובאינטר מיאמי, זכה בפרס בפעם השמינית בהיסטוריה. בעונה זו הוא זכה באליפות צרפת עם פריז, בגביע הליגות עם אינטר מיאמי ובמונדיאל 2022 עם נבחרת ארגנטינה.

מסי מוביל את הזכיות בכדור הזהב עם 8, והפך לראשון שזוכה בפרס בשלוש קבוצות שונות (ברצלונה, פריז סן-ז'רמן ואינטר מיאמי) ובשלוש ליגות שונות (לה ליגה, ליג 1 ו-MLS). הוא גם הראשון שמשחק מחוץ לאירופה וזוכה בפרס. בגיל 36 הפך מסי לשחקן השני הכי מבוגר שמקבל את הפרס, אחרי סטנלי מתיוס ב-1956, שהיה בן 41.

אלו שלושים הכדורגלנים שהיו מועמדים לכדור הזהב לשנת 2023:

## כדור הזהב לנשים

הקשרית הספרדייה אייטנה בונמטי מברצלונה זכתה לראשונה בכדור הזהב לנשים. בעונה זו היא זכתה בטרבל עם ברצלונה (אליפות ספרד, גביע המלכה וליגת האלופות) ובגביע העולם בכדורגל נשים 2023 עם .

אלו שלושים הכדורגלניות שהיו מועמדות לכדור הזהב לשנת 2023:

## פרס קופה

הקשר האנגלי ג'וד בלינגהאם, ששיחק בעונה זו בבורוסיה דורטמונד, זכה לראשונה בפרס קופה לשחקן המצטיין עד גיל 21.

אלו עשרת הכדורגלנים שהיו מועמדים לפרס קופה לשנת 2023:

## גביע יאשין

השוער הארגנטינאי אמיליאנו מרטינס, ששיחק בעונה זו באסטון וילה, זכה בגביע יאשין לשוער המצטיין לראשונה. בעונה זו זכה עם נבחרת ארגנטינה במונדיאל 2022.

אלו עשרת השוערים שהיו מועמדים לגביע יאשין לשנת 2023:

## גביע גרד מילר

החלוץ הנורווגי ארלינג האלנד, ששיחק בעונה זו במנצ'סטר סיטי וכבש 56 שערים (52 במדי סיטי ו-4 במדי נבחרת נורווגיה), זכה לראשונה בגביע גרד מילר לכובש המצטיין. האלנד זכה עם קבוצתו בטרבל של זכייה באליפות אנגליה, גביע ה-FA וליגת האלופות.

## פרס סוקרטס

החלוץ הברזילאי ויניסיוס ז'וניור, ששיחק בעונה זו בריאל מדריד, זכה בפרס סוקרטס על פעילותו למאבק בגזענות.

## מועדון השנה

### מועדון השנה לגברים

### מועדון השנה לנשים

## קישורים חיצוניים
*

*
*
*
*

## הערות שוליים

קטגוריה:תחרויות כדורגל ב-2023
2023
קטגוריה:2023 בצרפת
כמאל עדואן

**כמאל עדואן** (בערבית: **كمال عدوان**, 1935 – 10 באפריל 1973) היה טרוריסט פלסטיני מוותיקי ארגון הטרור פת"ח, שנהרג במבצע אביב נעורים.

## ביוגרפיה
עדואן נולד בברברה שמדרום לאשקלון. במלחמת העצמאות תושבי הכפר התפנו, והוא עבר עם משפחתו לרצועת עזה. בשנות ה-50 היה מורה ברצועת עזה, ועבר למצרים שם למד הנדסה כימית. הוא שהה מספר שנים במפרץ הפרסי שם עבד בתעשיית הנפט. הוא אחד ממייסדי הפת"ח מהחוג המצומצם של יאסר ערפאת, והוצג כסגנו. נחשב למספר 3 בפת"ח, היה ראש מנגנון התעמולה של הארגון ובמקביל אחראי על פעולות טרור בישראל במסגרת "מנגנון הגזרה המערבית".

בתחילת שנות ה-70 היה קצין המבצעים והמודיעין של ארגון הטרור "ספטמבר השחור", והיה אחראי על תכנון פעולות נגד יעדים ישראלים בעולם.

ביוני 1972 קיים מסיבת עיתונאים בפריז, ובה הצדיק את הטבח בנמל התעופה לוד וטען שהיעד היה משה דיין.

עדואן חוסל במבצע אביב נעורים ב-9 באפריל 1973. במסגרת המבצע נלקחו מביתו מסמכים שונים על פעילות הפת"ח.

## הנצחה
החוליה שביצעה את הפיגוע בנהריה ביוני 1974 נקראה על שמו. פיגוע כביש החוף שבוצע במרץ 1978 מכונה על ידי הפלסטינים "פעולת כמאל עדואן". גם את הפיצוץ בשוק הכרמל ב-10 באפריל 1979, שש שנים לחיסולו, כינו בפת"ח מבצע על שם כמאל עדואן.

בבית לאהיא שברצועת עזה ישנו בית חולים הקרוי על שמו, ששימש כבסיס לפעילות ארגון הטרור חמאס.

## הערות שוליים

קטגוריה:פליטים פלסטינים
קטגוריה:פעילי פת"ח שנהרגו בידי ישראל
קטגוריה:פלסטינים שנולדו ב-1935
קטגוריה:פלסטינים שנפטרו ב-1973
2013 באסטרונאוטיקה

בערך זה מצוינים אירועים בולטים שהתרחשו במהלך שנת 2013 ונוגעים לתחום האסטרונאוטיקה.

## אירועים בולטים
[שמאל|ממוזער|200px|רובר ירח "יוטו" סיני על [הירח]]
במהלך השנה בוצעו 81 שיגורים מהם 32 (כ-40%) על ידי רוסיה
* 14 בדצמבר – צ'אנג-אה 3 הגשושית הסינית ביצע נחיתה רכה על קרקעית הירח.
* 19 בדצמבר – טלסקופ החלל גאיה של סוכנות החלל האירופית שוגר באמצעות משגר סויוז 2 מבסיס החלל האירופי קורו בגיאנה הצרפתית.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

## פירוט לוויינים בשיגור עם מספר רב של לוויינים
### 20 בנובמבר 2013
השיגור בוצע מכן שיגור LA-08 בנמל החלל האזורי המרכז-אטלנטי בעזרת משגר מינוטאור 1. שוגרו 30 לוויינים.

### 21 בנובמבר 2013
השיגור בוצע מכן שיגור 370/13 באתר שיגורים יאסני בעזרת משגר דנייפר. שוגרו 33 לוויינים.

### 6 בדצמבר 2013
השיגור בוצע מכן שיגור 3E בבסיס חיל האוויר ונדנברג בעזרת משגר אטלס 5. שוגרו 13 לוויינים.

## שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
דארבי קמפ

**דארבי אלייז'ה קמפ** (באנגלית: **Darby Eliza Camp**; נולדה ב-14 ביולי 2007) היא שחקנית אמריקאית.

## ביוגרפיה
### ראשית חייה
דארבי אלייז'ה קמפ נולדה ב-14 ביולי 2007 בשארלוט, קרוליינה הצפונית. אביה, קלארק, עובד כעוזר מאמן הכדורסל בתיכון נורת' מקלנבורג. לאמה, לייסי, יש תואר במשחק והיא בוגרת אוניברסיטת קרוליינה הצפונית בגרינסבורו. היא גם עבדה כשחקנית. לייסי חשפה את דארבי ואחותה, רותי, למשחק בגיל צעיר. במהלך הסמסטר הראשון של שנת הלימודים 2017–2018, דארבי למדה בבית הספר הקהילתי דייווידסון. עד נובמבר 2020, היא נרשמה חזרה לבית הספר לאחר שלמדה בחינוך ביתי בשנתיים האחרונות.

## קריירה
דרך אנשי הקשר של אמה, קמפ לוהקה בשנת 2014 לתפקידים קטנים בסדרות טלוויזיה כמו "גדולה מהחיים" ו"הנותרים". בתחילת 2016 פורסם על הצטרפותה לצוות השחקנים של "שקרים קטנים גדולים", המהווה עיבוד  לרומן "שקרים קטנים גדולים" של ליאן מוריארטי. בסדרה היא גילמה את קלואי אדלין מקנזי, בתם של ריס וית'רספון ואדם סקוט, שהיה לתפקיד הפריצה שלה.. הסדרה עלתה לראשונה בפברואר 2017, מאוחר יותר באותה שנה, חודשה הסדרה לעונה שנייה.

בשנת 2017 פורסם כי קמפ לוהקה לתפקיד בסרט "ארץ החלומות" . הסרט הוקרן בבכורה ב-28 באפריל 2019 בפסטיבל הסרטים טרייבקה. בזמן הצילומים של הסרט, קמפ נבחנה לתפקיד בסרט של נטפליקס, "להציל את חג המולד".

ב-2018 היא שיחקה בסרט "בנג'י", שיצא לאקרנים ב-16 במרץ 2018, וזכה לביקורות מעורבות. באותה שנה ב-2018, פורסם כי קמפ לוהקה לתפקיד חוזר בסדרת האימה העל-טבעית, "NOS4A2" בתור היילי סמית', ילדה בת 10 קשוחה, הרפתקנית, הומוריסטית ובטוחה בעצמה ששודרה לראשונה ב-2019.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2007
בספה דנפה ג'אטי

**בָּסָפָּה דָנָטָה גַ'אטִי** (בקאנדה: **ಬಸಪ್ಪ ದಾನಪ್ಪ ಜತ್ತಿ**; בהינדי **बासप्पा दनप्पा जत्ती**  ; 10 בספטמבר 1912 – 7 ביולי 2002) היה פוליטיקאי הודי שכיהן כסגן נשיא הודו (1974–1979) וכממלא מקום נשיא הודו. כיהן גם כראש השרים של קרנאטקה.

## ביוגרפיה
בספה דנטה ג'אטי נולד בסוולאג'י, כפר בנשיאות בומביי של הודו הבריטית (היום בקרנאטקה, הודו) ב-10 בספטמבר 1912 לדנפה ג'אטי (שמו השני הוא פטרונים).

## קריירה פוליטית
ב-1940 נבחר ג'אטי לחבר במועצה המוניצפאלית של ג'הרקאנד, וב-1945 נבחר לעמוד בראשותה. ב-1952 נבחקר לחבר באספה המחוקקת של בומביי והיה שר בממשלת בומביי.

לאחר הארגון מחדש של מדינות הודו ב-1956, הועבר מחוז הבחירה של ג'אנטי למייסור (היום קרנאטקה). ב-1958, לאחר התפטרות ראש השרים של מייסור וראש מפלגת הקונגרס הלאומי ההודי המדינה, ס. ניג'אליגאפה , נבחר ג'אנטי לראש מפלגת הקונגרס והושבע לתפקיד ראש השרים ב-16 במאי 1958. לאחר הבחירות במדינה ב-1962 לא הצליח ג'אטי לקבל את תמיכת מרבית חברי האספה המחוקקת מטעם הקונגרס, ונאלץ להתפטר ממשרת ראש השרים, אך מונה לשר בממשלה.

ב-1968 מונה לסגן מושל פונדיצ'רי, וב-1972 מונה למושל אוריסה.

בבחירות שהתקיימו ב-27 באוגוסט 1974 נבחר ג'אטי לסגן נשיא הודו, כשהוא מקבל 541 קולות לעומת 141 למועמד האופוזיציה נירל אנמם הורו .

לאחר מות נשיא הודו פקרודין עלי אחמד ב-11 בפברואר 1977 שימש ג'אטי כממלא מקום הנשיא עד לבחירתו והשבעתו של נילאם סנג'יווה רדי ב-25 ביולי 1977. במהלך כהונתו כנשיא בפועל התקיימו בחירות כלליות בהודו בה הובסה מפלגת הקונגרס הלאומי ההודי וג'אטי הורה על ביטול מצב החירום בהודו והשביע את מורארג'י דסאי לתפקיד ראש ממשלת הודו.

ג'אטי נפטר בבנגלורו ב-7 ביוני 2002.

## קישורים חיצוניים

* 

## הערות שוליים

קטגוריה:סגני נשיאי הודו
קטגוריה:ראשי ממשלות המדינות והטריטוריות של הודו
קטגוריה:מושלי המדינות והטריטוריות של הודו
קטגוריה:ראשי שרים מטעם הקונגרס הלאומי ההודי
קטגוריה:הודים שנולדו ב-1912
קטגוריה:נפטרים ב-2002
יונס אל-אסטל

**יונס אל-אסטל** (בערבית: **يونس الأسطل**; נולד ב-1956) הוא מטיף אסלאמי, איש חמאס, חבר המועצה המחוקקת הפלסטינית מטעם נפת ח'אן יונס. מרצה במחלקה להלכה אסלאמית ב.

אל-אסטל מפרסם מאמרים בעיתונות בנושאי משפט אסלאמי, סוציולוגיה ופוליטיקה.

לפי דו"ח של קרן קונראד אדנאואר משנת 2006, אל-אסטל חבר בגדודי עז א-דין אל-קסאם של חמאס.

אל-אסטל נודע בדרשותיו נגד העולם הנוצרי ובהתייחסות דה-הומנית ליהודים בכלל ולישראלים בפרט. סרטונים מדרשותיו מופצים ברחבי העולם המוסלמי וחלקם תורגמו לשפות מערביות על ידי ממרי ומכילים תכנים בסגנון: "...כל הטורפים, כל העופות הדורסים, כל הזוחלים והחרקים המסוכנים, וכל החיידקים הקטלניים הם הרבה פחות מסוכנים מהיהודים".

## קישורים חיצוניים
* מסמך על השימוש של חמאס במסגדים למטרות צבאיות, של מרכז המידע למודיעין וטרור ע"ש מאיר עמית, בארכיון האינטרנט  (בעמוד 12 תמונה וציטוט של יונס אל-אסטל)

קטגוריה:פעילי חמאס
קטגוריה:ח'אן יונס: אישים
קטגוריה:סגל האוניברסיטה האסלאמית בעזה
קטגוריה:פלסטינים שנולדו ב-1956
הומורסקה (סרט, 1946)

"**הומורסקה**" (באנגלית: ***Humoresque***) הוא סרט מלודרמה אמריקאי משנת 1946 בהפקת ובהפצת האחים וורנר, בכיכובם של ג'ואן קרופורד וג'ון גארפילד . הוא מגולל סיפור של אשת חברה נשואה, שמתאהבת בכנר יהודי. את התסריט של "הומורסקה" כתבו קליפורד אודטס וזאכרי גולד התבסס בהשראת הסיפור הקצר "הומורסק" (1919) מאת פאני הרסט , שקודם לכן עובד לסרט ב-1920. ז'אן נגולסקו ביים את הסרט, לצד ג'רי ואלד שהפיק אותו.

## עלילת הסרט
בעיר ניו יורק, הופעה של הכנר הפופולרי פול בוריי מבוטלת לאלתר. הסיבה לכך היא משבר רגשי שהוא חווה באותה העת. בהמשך, הוא מחליט לחשוב על הפסקת הקריירה שלו; המנהל שלו פרדריק באואר כועס על כך שזה ויתר על ההופעה ומזהיר אותו לא לחשוב שמוזיקה כבר לא יכולה להיות חלק מחייו. חבר הנפש של פול, סיד ג'פרס, מבקש מאואר לעזוב, ובוריי אומר לג'פרס שהוא (בוריי) תמיד רצה לעשות את הדבר הנכון, אך תמיד פחד להתקדם ולנסות לקיים את רחשי ליבו.

## הפקה
הסרט הוא העיבוד הקולנועי השני למקור; הראשון הוא סרט אילם משנת 1920 בבימויו של פרנק בורזייגי. "הומורסקה" היה הסרט הראשון בכיכובה של קרופורד לאחר זכייתה בפרס אוסקר על "מילדרד פירס" (1945), והשלישי שלה בהפקת ובהפצת האחים וורנר. במקור, היא חתמה על חוזה קולנועי עם מטרו גולדווין מאייר, במסגרתו שולם לקרופורד סכום בגובה 100,000 דולרים (1.7 מיליון דולרים לפי המדד ב-2023) אך זה בוטל בהסכמה הדדית. התלבושות בסרט "הומורסק" עוצבו בידי אדריאן וברנרד ניומן.

במהלך פרק ב-*The Tonight Show* ששודר ב-15 באוגוסט 1973, רוברט בלייק הצהיר שהוא לא הצליח להזיל דמעות במהלך אף אחת מהסצנות של הסרט. ג'ון גארפילד הסביר את המשמעות והחל לספר על ילדותו, מותה של אמו ועל ההתבגרות ברחובות בברונקס. בהמשך לדבריו, חלה השפעה שהצליחה לגרום לבלייק להתרגש.

## ביקורת
לורנס ג'יי קווירק ביקר את "הומורסקה" בחיוב והעיר: . בוסלי קראוטר שכתב עבור הניו יורק טיימס פרסם ביקורת ב-26 בדצמבר 1946, במסגרתה ציין . רוברט אוסבורן מ-*Turner Classic Movies* הסביר: .

בשנת 2002 אורי קליין מעיתון הארץ פרסם מאמר המלצה על הסרט והעיר: .

## הערכה והצלחה
### פרסים ומועמדויות
פרנץ וקסמן קיבל מועמדות לפרס אוסקר בקטגוריית "המוזיקה המקורית הטובה ביותר".

הסרט היה מועמד להיכלל ברשימת "100 השנים ... 100 התשוקות" של מכון הסרטים האמריקאי לשנת 2002.

### הצלחה מסחרית
תקציב הסרט הוערך בכ-2,164,000 דולרים. הוא זכה להצלחה בקופות והכניס למעלה מ-3,399,000 דולרים בסך הכול. בהתאם לאינפלציה ב-2007, הברוטו עומד על .

לדברי האחים וורנר, הסרט הכניס 2,281,000 דולר בשווקים המקומיים ו-1,118,000 דולר בשווקים הבין-לאומיים.

לפי וראייטי הסרט הכניס למעלה מ-2.6 מיליון דולרים ב-1947.

## בתרבות הפופולרית
עבור "הומורסקה" נעשתה פרודיה בתוכנית הטלוויזיה *SCTV* בשנת 1981. את תפקידה של ג'ואן קרופורד גילמה קתרין אוהרה, ואת התפקיד ג'ון גארפילד גילם יוג'ין פודור.

בשנת 1998, הזמרת-יוצרת האמריקאית מדונה הוציאה וידאו קליפ לסינגל שלה "The Power of Good-Bye", המבוסס על מספר סצנות מהסרט. את הסרט ביים מת'יו רולסטון והסצנות בהן התהלכה מדונה לבד לאורך שפת הים, היו מחווה לשחקנית ג'ואן קרופורד. ביולי 2022 הועלה סרטון ליוטיוב המשלב את הסצנות מ"הומורסקה" ביחד עם גרסת הדמו של "The Power of Good-Bye".

## קישורים חיצוניים

## הערות שוליים

קטגוריה:סרטי 1946
קטגוריה:סרטי דרמה רומנטית
קטגוריה:סרטי שחור-לבן אמריקאיים
קטגוריה:סרטים על מוזיקה ומוזיקאים
קטגוריה:סרטים מבוססי סיפורים קצרים
קטגוריה:ניו יורק בקולנוע
קטגוריה:סרטי האחים וורנר
קטגוריה:סרטים באנגלית
קטגוריה:סרטי דרמה רומנטית אמריקאיים
פילישמארוט

**פילישמארוט** (בהונגרית: **Pilismarót**) הוא כפר במחוז קומארום-אסטרגום, בנפת אסטרגום.

## מיקום
ימין|ממוזער
הכפר שוכן במחוז קומארום-אסטרגום, בעיקול הדנובה, על הגדה הימנית של הנהר, למרגלות הרי המארוטי השייכים להרי וישגראד (סותר במידת מה את הקידומת "פיליש" כי היישוב איינו שייך להרי פיליש). היישוב שוכן בסמוך לכביש מהיר 11, בצד הנגדי של הדנובה מזבגן וסוב. הוא מחובר לזבגן וסוב במעבורת.

## היסטוריה
ימין|ממוזער| אחוזת הקנאסט
היישוב היה מיושב עוד מימי קדם, כפי שמעידים הממצאים הארכאולוגיים הרבים שנמצאו שם. במקום הכפר עמד היישוב הרומי לשעבר קסטרה עד הרקולם (Castra Ad Herculem).

שמו של מארוט מוזכר לראשונה בשנת 1138 באמנה של בלה השני, מלך הונגריה, השם נכתב בצורת Marout באותה תקופה. במהלך פלישת המונגולים לאירופה הפכה את מארוט לשממה, יחד עם היישובים שמסביב. בשנת 1260, המלכה מריה לסקרינה תרמה את היישוב למנזר הבנדיקטיני אנדראס הקדוש בווישגראד. בשנת 1278 לאסלו הרביעי, מלך הונגריה תמלל ואישר את תעודת התרומה של המנזר.

בשנת 1391, מלך הונגריה, זיגיסמונד, קיסר האימפריה הרומית הקדושה לקח את אחוזת מארוטי מהבנדיקטינים ותרם אותה לפרובוסט של אישטוואן הראשון, מלך הונגריה באסטרגום. בשנת 1398, לעומת זאת, היישוב שוב היה ברשותו של מנזר אנדראס הקדוש. בשנת 1493 המלך אולסלו השני, מלך בוהמיה והונגריה תרם את אחוזות מארוט של המנזר הבנדיקטיני של אנדראס הקדוש בווישגראד למסדר הפאוליסטי (משורש פאולוס). מארוט נשאר עם הפאוליסטים עד 1786.

בתקופת הטורקים, מארוט נחשבה שוב בין היישובים ההרוסים, רק פה ושם נותר תושב אחד או שניים.

במהלך מלחמת העצמאות של ראקוצי, כתוצאה מהמלחמות והקרבות שעברו במארוט וסביבתו, הפך הכפר לשומם שוב, אך אנשי הפאוליסטים התיישבו בכפר וגם הונגרים וסלובקים מהונגריה העליונה שבמחוז ניטרה.

## אתרים בעלי עניין
[שמאל|ממוזער| האנדרטה ההיסטורית עם הדגל הלאומי ([התיישבות המדיארים במרכז אירופה, מהפכת 1848 בהונגריה, חוזה טריאנון, המרד ההונגרי)]]
[ממוזער| שחזור של דג זאנדר בגודל שיא שנתפס בפילישמארוט בשנת 2007 במוזיאון הציד Zsigmond Széchenyi ב[הטוון]]
* כנסייה קתולית שנבנתה בשנת 1821
* כנסייה קלוויניסטית שנבנתה בשנת 1685
* שרידי מבצר רומי
* פסל מיהאי ואילונה דובוזי ו
* אחוזת Heckenast - נבנתה על ידי גוסטב הקנסט בסביבות שנת 1860.
* האנדרטה ההיסטורית עם הדגל הלאומי (התיישבות המדיארים במרכז אירופה, מהפכת 1848 בהונגריה, חוזה טריאנון, המרד ההונגרי)

## נולדו כאן
* ארפאד לנדיאל, רופא, אחד הרופאים על הספינה קרפטיה (RMS Carpathia) שהשתתפה בחילוץ במהלך הטרגדיה של הטיטניק.

## ראו גם
* אתר האינטרנט של עיריית פילישמארוט
* 
## קישורים חיצוניים
* 

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
גביע יאשין

**גביע יאשין** (בצרפתית: **Trophée Yachine**) הוא פרס כדורגל המוענק מדי שנה על ידי פראנס פוטבול לשוער בעל הביצועים הטובים ביותר.

הגביע נקרא על שמו של שוער נבחרת ברית המועצות לשעבר לב יאשין.

## זוכים
[ממוזער|288x288 פיקסלים| [אליסון בקר, הזוכה הראשון בגביע יאשין]]

### זכיות לפי שחקן

### זכיות לפי מדינה

### זכיות לפי מועדון

## הערות שוליים

קטגוריה:אירופה: כדורגל
קטגוריה:פראנס פוטבול: פרסים
עיסא ח'לפאן

**עיסא ח'לפאן זאיד אל-חראסי** (בערבית: **عيسى خلفان زايد الحراصي**, בתעתיק מדויק: **עיסא ח'לפאן זאיד אלחראצי**; נולד ב-12 במרץ 2003 באל-עין שבאיחוד האמירויות הערביות) הוא כדורגלן אמירתי המשחק בעמדת החלוץ בקבוצת אל-עין מליגת העל של איחוד האמירויות הערביות.

## קריירת מועדונים
ח'לפאן גדל במחלקת הנוער של אל-עין, והחל לשחק בקבוצה הבוגרת של המועדון בשנת 2021 במסגרת ליגת העל של איחוד האמירויות הערביות.

## קריירה בינלאומית
ח'לפאן נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2022, וערך שתי הופעות בטורניר.

## קישורים חיצוניים

## הערות שוליים

קטגוריה:כדורגלנים אמירתים
קטגוריה:חלוצי כדורגל אמירתים
קטגוריה:כדורגלני אל-עין
קטגוריה:ילידי 2003
סולטאן עאדל

**סולטאן עאדל מוחמד עבדאללה אל-אמירי** (בערבית: **سلطان عادل محمد عبد الله الأميري**, בתעתיק מדויק: **סלטאן עאדל מחמד עבדאללה אלאמירי**; נולד ב-4 במאי 2004 בכלבאא שבאיחוד האמירויות הערביות) הוא כדורגלן אמירתי המשחק בעמדת החלוץ בקבוצת איתיחאד כלבאא מליגת העל של איחוד האמירויות הערביות ובנבחרת איחוד האמירויות.

## קריירת מועדונים
עאדל גדל במחלקת הנוער של איתיחאד כלבאא, והחל לשחק בקבוצה הבוגרת של המועדון בשנת 2021 במסגרת ליגת העל של איחוד האמירויות הערביות.

## קריירה בינלאומית
ב-24 במרץ 2022 ערך עאדל את הופעת הבכורה שלו בנבחרת איחוד האמירויות הערביות, בהפסד 0–1 לנבחרת עיראק במסגרת מוקדמות מונדיאל 2022.

נכלל בסגל נבחרת איחוד האמירויות הערביות לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים אמירתים
קטגוריה:חלוצי כדורגל אמירתים
קטגוריה:כדורגלני אל-איתיחאד כלבה
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:ילידי 2004
עונת 2023/2024 בליגה האדריאטית

**עונת 2023/2024 בליגה האדריאטית** הייתה העונה ה-23 של הליגה האדריאטית, ליגת הכדורסל האזורית של קבוצות יוגוסלביה לשעבר (בוסניה והרצגובינה, קרואטיה, מונטנגרו, סרביה, סלובניה ומקדוניה הצפונית, שלא שלחה נציגה בעונה זו).

הכוכב האדום בלגרד זכתה בליגה בפעם השביעית בתולדותיה לאחר ניצחון על יריבתה העירונית פרטיזן בלגרד 3–0 בסדרת הגמר.

## קבוצות
בעונה זו התמודדו 14 קבוצות. מזט סקופיה המקדונית, שסיימה במקום האחרון בעונת , ירדה ל והוחלפה בקרקה נובו מסטו הסלובנית, אלופת ליגת המשנה.

הקבוצה שסיימה במקום ה-13, בוראץ צ'אצ'אק הסרבית, ניצחה בפלייאוף הירידה 2–1 את הליוס דומז'אלה הסלובנית, סגנית אלופת הליגה השנייה, ונשארה.

## עונה סדירה
העונה הסדירה החלה ב-29 בספטמבר 2023 והסתיימה ב-5 באפריל 2024.

### טבלה

מקור

## פלייאוף
שמונה הקבוצות שדורגו ראשונות בעונה הסדירה העפילו לפלייאוף. רבע הגמר וחצי הגמר התקיימו בסדרות הטוב מ-3, ואילו הגמר ייערך בסדרת הטוב מ-5.

## פרסים
### פרסי העונה

### מצטיין המחזור

מקור:

### מצטיין החודש

## קבוצות בתחרויות אירופיות

## קישורים חיצוניים
*
* נתונים מאתר יורובסקט

## הערות שוליים

קטגוריה:עונות בליגה האדריאטית
קטגוריה:תחרויות כדורסל ב-2023
קטגוריה:תחרויות כדורסל ב-2024
קטגוריה:2023 באירופה
קטגוריה:2024 באירופה
זאיד סולטאן

**זאיד סולטאן אחמד ג'אסם אבראהים א-זעאבי** (בערבית: **زايد سلطان أحمد جاسم إبراهيم الزعابي**, בתעתיק מדויק: **זאיד סלטאן אחמד ג'אסם אבראהים אלזעאבי**; נולד ב-11 באפריל 2001 באבו דאבי שבאיחוד האמירויות הערביות) הוא כדורגלן אמירתי המשחק בעמדת המגן הימני בקבוצת א-נסר מליגת העל של איחוד האמירויות הערביות ובנבחרת איחוד האמירויות הערביות.

## קריירת מועדונים
סולטאן גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2020 במסגרת ליגת העל של איחוד האמירויות הערביות.

## קריירה בינלאומית
סולטאן נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2022, וערך שתי הופעות בטורניר.

ב-12 באוקטובר 2023 ערך את הופעת הבכורה שלו בנבחרת איחוד האמירויות הערביות, בניצחון 1-0 על נבחרת כווית במשחק ידידות.

נכלל בסגל נבחרת איחוד האמירויות הערביות לטורניר גביע אסיה 2023.

## תארים
;אל-ג'זירה
* אליפות איחוד האמירויות הערביות (1): 2020/2021
* הסופר קאפ האמירתי (1): 2021/2022

## קישורים חיצוניים

## הערות שוליים

קטגוריה:כדורגלנים אמירתים
קטגוריה:מגני כדורגל אמירתים
קטגוריה:כדורגלני אל-ג'זירה (אבו דאבי)
כדורגלני א-נסר
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:ילידי 2001
מריה לסקרינה

**מריה לסקרינה** (בהונגרית: **Laszkarisz Mária magyar királyné**; ביוונית: **Μαρία Λασκαρίνα**  **מריה לסקרינה**; בקירוב 1206 – 16 ביולי או 24 ביוני 1270) הייתה רעייתו של בלה הרביעי, מלך הונגריה. היא הייתה ממוצא יווני, בתם של תאודורוס הראשון לסקריס ושל אנה קומננה אנגלינה (Anna Komnena Angelina).

## קורות חייה
מריה הייתה אחותה הצעירה של אירינֶה לסקרינה, רעייתו הקיסרית הראשונה של יוחנן השלישי, קיסר האימפריה הביזנטית. תאודורוס התחתן עם הבת המבוגרת יותר בשנת 1212. הוא התאלמן באותה שנה ונשא לאישה שנייה, פיליפה מארמניה ואחר כך עם מארי דה קורטנה.

כבת הצעירה יותר, נישואיה של מריה לא נועדו להוסיף בעל פוטנציאלי כיורש לכס המלכות. במקום זאת בנישואיה השיגה ברית עם ממלכת הונגריה.

בשנת 1218 נישאה מריה לנסיך בלה מהונגריה, והמירה את דתה מיוונית אורתודוקסית לקתולית . החתן והכלה היו בערך בני שתים עשרה. בעלה בלה היה בנם הבכור של אנדראש השני, מלך הונגריה ושל גרטרוד ממראניה.

אנדראש השני מת ב-26 באוקטובר 1235. נסיך הכתר ירש אותו תית השם "בלה הרביעי"  ומריה הפכה למלכה. בלה שלט שלושים וחמש שנים ומת ב-3 במאי 1270. מריה שרדה אותו כחודשיים. על פי ספר הרישומים של שומוג'וואר (Somogyvár) מהמאה ה-15, היא מתה ב-23 ביולי 1270 ונקברה בכנסיית המסדר הפרנציסקני באסטרגום.

במהלך פלישת המונגולים להונגריה ב-1241, מריה וילדיה נשלחו על ידי בלה למצודת קליס, בספליט, יחד עם אצילות הונגריות רבות אחרות שהתאלמנו בשל הפלישה המונגולית. במהלך מלחמות האזרחים של 1260 היא תמכה בבעלה נגד בנם אישטוואן

## ילדיה
למריה ובלה הרביעית, מלך מהונגריה נולדו עשרה ילדים:
* סנט קונגונדה של הונגריה (5 במרץ 1224 - 24 ביולי 1292), הידועה גם בשם קינגה. היא הייתה נשואה למלך פולין בולסלאוס החמישי, לאחר מותו הפכה לנזירה ונכנסה למנזר; היא הוכרזה כקדושה על ידי האפיפיור יוחנן פאולוס השני ב-1999.
* מרגיט מהונגריה (בערך 1225 - 20 באפריל 1242). הייתה מאורסת לאביר הצרפתי ויליאם מסנט אומר.
* אנה מהונגריה (1226 לערך – לאחר 1270). נשואה לרוסטיסלב מסלבוניה, דוכס צ'רניגוב.
* קתרין מהונגריה (1229–1242 לערך). היא מתה בזמן שנמלטה עם משפחתה בעקבות קרב מוהי.
* אליזבת מהונגריה (בערך 1236 - 24 באוקטובר 1271). נישאה להיינריך השלושה עשר, דוכס בוואריה.
* קונסטנץ מהונגריה (1237 לערך – לאחר 1252). נישאה לליאו הראשון מהליץ' (גליציה).
* יולנדה המבורכת מהונגריה (בערך 1238–1298) נישאה לבולסלאוס מפולין הגדולה, מאוחר יותר הפכה לנזירה ונכנסה למנזר, הוכרזה כמועמדת לקדושה.
* אישטוואן החמישי, מלך הונגריה לימים (דצמבר 1239 - 6 באוגוסט 1272).
* מרגיט הקדושה מהונגריה (27 בינואר 1242 - 18 בינואר 1271)  נקראת על שם אחותה גדולהה שמתה. הפכה לקדושה על ידי הכנסייה הקתולית בשנת 1943. על שמה נקרא האי מרגיט בבודפשט.
* בלה, דוכס סלבוניה, קרואטיה ודלמטיה (1243–1269 לערך). נישא לקוניגונדה מברנדנבורג, בתו של אוטו השלישי, מרגריב ברנדנבורג. אלמנתו נישאה לוולרן הרביעי מלימבורג .

## לקריאה נוספת


* 
* 
* 
* 
* 



## קישורים חיצוניים

* 

## הערות שוליים

קטגוריה:בית ארפאד
קטגוריה:נשות מלכים הונגרים
קטגוריה:נפטרים ב-1270
עבד א-רחמן סאלח

**עבד א-רחמן סאלח ראדי רדא ח'מיס** (בערבית: **عبد الرحمن صالح راضي رضا خميس**, בתעתיק מדויק: **עבד אלרחמן צאלח ראצ'י רצ'א ח'מיס**; נולד ב-3 ביוני 1999 בדובאי שבאיחוד האמירויות הערביות) הוא כדורגלן אמירתי המשחק בעמדת החלוץ בקבוצת אל-וסל מליגת העל של איחוד האמירויות הערביות ובנבחרת איחוד האמירויות הערביות.

## קריירת מועדונים
סאלח גדל במחלקת הנוער של אל-וסל, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות.

## קריירה בינלאומית
סאלח נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2020, אך לא שיחק בטורניר.

ב-12 בספטמבר 2023 ערך את הופעת הבכורה שלו בנבחרת איחוד האמירויות הערביות, בניצחון 4-1 על נבחרת קוסטה ריקה במשחק ידידות.

נכלל בסגל נבחרת איחוד האמירויות הערביות לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים אמירתים
קטגוריה:מגני כדורגל אמירתים
קטגוריה:כדורגלני אל-ואסל
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:אמירתים שנולדו ב-1999
סופר כדור זהב

**סופר כדור זהב** או **סופר בלון ד'אור** (בצרפתית: **Super Ballon d'Or**) הוא שמו של פרס שהוענק פעם אחת בלבד ב-24 בדצמבר 1989, על ידי המגזין הצרפתי פראנס פוטבול לשחקן הכדורגל הטוב ביותר בשלושת העשורים הקודמים.  הפרס הזה הוא הפרס היוקרתי ביותר שמעניק הפראנס פוטבול, והפרס היחיד שיותר יוקרתי מכדור הזהב.

נכון ליוני 2025, פרס זה ניתן רק פעם אחת, לחלוץ הספרדי-ארגנטיני אלפרדו די סטפנו. הפרס נבחר על ידי הצבעה בין זוכי כדור הזהב מרובים.  הזוכה בפרס נבחר על ידי הצופים, פאנל של שופטי המגזין פוטבול פראנס וזוכים לשעבר בכדור הזהב. הצופים הצביעו על מישל פלטיני כטוב ביותר, אך חבר השופטים הפראנס פוטבול והזוכים לשעבר בכדור הזהב בחרו באלפרדו די סטפנו. 

במשך שנים רבות, גביע הסופר בלון ד'אור הוצג במוזיאון ריאל מדריד באצטדיון סנטיאגו ברנבאו,  אך בשנת 2021, ילדיו של די סטפנו מכרו את המזכרות שלו במכירה פומבית.  הגביע היה בין הפריטים שנמכרו לקונה אנונימי תמורת 187,500 ליש"ט,  ומיקומו הנוכחי אינו ידוע.

## דירוג
### זוכים

### הצבעות

## ראו גם
* כדור הזהב
* כדור הזהב של פיפ"א
* כדור הזהב לנשים

## קישורים חיצוניים

## הערות שוליים

קטגוריה:אירופה: כדורגל
קטגוריה:פראנס פוטבול: פרסים
קטגוריה:כדור הזהב
עבד אל-מלכ אל-חות'י

**עבד אל-מלכ בדר א-דין אל-חות'י** (בערבית: **عبد الملك بدر الدين الحوثي**, בתעתיק מדויק: **עבד אלמלכ בדר אלדין אלחות'י**; נולד ב-22 במאי 1979) הידוע בכינוי **אבו ג'יבריל**, הוא טרוריסט ופוליטיקאי תימני בן שבט החות'ים, המשמש גם כמנהיגו הרוחני של ארגון הטרור השיעי-זיידי, החות'ים. הוא הדמות המובילה במלחמת האזרחים המקומית מ-2015, וכמו כן בשאר חצי האי ערב ובפרט בדרום סעודיה, שהחלה עם ההפיכה החות'ית בתימן ב-2015 בצפון תימן ובפרט במחוז סעדה וכן במעורבות החות'ים במלחמת חרבות ברזל.

## משפחה
עבד אל-מלכ אל-חות'י נולד במחוז סעדה שברפובליקה הערבית של תימן לשבט החות'י ב-22 במאי 1979. הוא מוסלמי שיעי זידי. אביו, בדר א-דין אל-חות'י, היה חוקר דת של כת המיעוט הזיידי בתימן. עבד אל-מלכ הוא הצעיר מבין שמונת אחיו. אחיו הבכור, חוסיין, היה פעיל פוליטי וחבר הפרלמנט של תימן, כמו גם מבקר בולט של נשיא תימן לשעבר, עלי עבדאללה סאלח. חוסיין ייסד את התנועה החות'ית כדי לקדם את המחשבה הזידית, "להתקומם נגד המדכאים השולטים בתימן" ולספק שירותי חינוך ורווחה. לאחר שחוסיין נהרג, ירש אותו עבד אל-מלכ בהשתלטות על התנועה החות'ית.

אֶחָיו יחיא ועבד אל-כרים נמנים גם הם עם מנהיגי הארגון, וכך היו גם אֶחָיו חוסיין, אבראהים, ועבד אל-ח'אלק, ואביהם של כל האחים – בדר א-דין אל-חות'י. בן דודו הוא מוחמד עלי אל-חות'י.

רמטכ"ל החות'ים, יוסף אל-מדאני, נשוי לבתו של חוסיין ומכאן שהוא גיסו של עבד אל-מלכ.

## פעילות פוליטית
אל-חות'י פנה לאומה בטלוויזיה התימנית בנאום בשעת לילה מאוחרת ב-20 בינואר 2015, לאחר שחיילים הנאמנים לו השתלטו על ארמון הנשיאות ותקפו את מעונו הפרטי של הנשיא עבד רבו מנסור האדי בצנעא. הוא דרש מהאדי ליישם רפורמות שיעניקו לתנועה החות'ית שליטה רבה יותר על הממשלה. אף על פי שבתחילה דווח כי האדי נכנע לדרישות אל-חות'י, הנשיא התפטר מתפקידו ב-22 בינואר בטענה שהתהליך המדיני "הגיע למבוי סתום". מועצת הביטחון של האו"ם הטילה אז סנקציות על אל-חות'י. הפוליטיקאי האיראני השמרן מוחסן רזאי שיבח אותו בהצהרה של תמיכה מוסרית והגנה על "התעוררות אסלאמית אמיתית".

במהלך הפצצת שדה התעופה בצנעא על ידי מטוסי קרב של הקואליציה בראשות סעודיה בשנת 2015, טילים פגעו בעיר הולדתו של אל-חות'י, מראן.

אל-חות'י גינה את שיתוף הפעולה הצבאי הבריטי ואת מכירת הנשק לצבא סעודיה. על פי ניתוח של סקיי ניוז, בריטניה מכרה נשק בשווי 5.7 מיליארד ליש"ט לפחות לקואליציה בראשות סעודיה הנלחמת בתימן מאז 2015.

## במלחמת חרבות ברזל
במהלך המלחמה בין ישראל לחמאס הצהיר הדובר הצבאי של החות'ים, יחיא סריע, כי החות'ים שיגרו מספר רב של טילים וכטב"מים לעבר ישראל, אולם הם לא הכריזו במפורש מלחמה על ישראל.

בנאומיו של עבד אל-מלכ בתקופת המלחמה, הוא נראה לרוב ישוב על כיסא, כאשר בחיקו פגיון גדול, ולצידו מאחוריו הלוגו החות'י הנודע שתוכנו הכיתוב: "אללה הוא הגדול ביותר; מוות לאמריקה; מוות לישראל; קללה על היהודים; ניצחון לאסלאם". תוכן נאומיו כלל לעיתים תכופות איומים מפורשים כלפי ארצות הברית, ישראל ובעלות בריתן.

## קישורים חיצוניים

* 
* 

## הערות שוליים

קטגוריה:פוליטיקאים תימנים
קטגוריה:חות'ים: אישים
קטגוריה:אנטי-אמריקאים
קטגוריה:אנטי-ציונים
קטגוריה:סעדה: אישים
קטגוריה:תימנים שנולדו ב-1979
פיירבוי DML

**אדדמולה אויינלולה אדפולהאן** (באנגלית: **Adedamola Oyinlola Adefolahan**; נולד ב-5 בפברואר 1996) הידוע באופן מקצועי בשם הבמה **פיירבוי DML** (), הוא זמר ניגרי. הוא חתום בחברת YBNL ניישן, חברת תקליטים שהוקמה על ידי הראפר הניגרי Olamide. אלבום האולפן הראשון שלו *Laughter, Tears and Goosebumps* יצא לאור בשנת 2019. הוא זכה ב-Lener's Choice והיה מועמד לשיר השנה עבור "Jealous" בפסטיבל פרסי Soundcity MVP.

בהמשך הקריירה שלו, זכה בפרס הבידור City People בקטגוריית "האמן המבטיח ביותר של השנה".

בשנת 2021 השתתף ברמיקס ל-"Frozen" מאת הזמרת-יוצרת האמריקאית מדונה.

## ביוגרפיה
פיירבוי DML נולד וגדל באבאוקוטה, מדינת אוגון, והיה חבר במקהלת הכנסייה בעיר. הוא פיתח עניין במוזיקה בזמן שלמד באוניברסיטת אובפמי אוולווו.

## דיסקוגרפיה
### אלבומי אולפן
* 2019: *Laughter, Tears and Goosebumps*
* 2020: *Apollo*
* 2022: *Playboy*

## קישורים חיצוניים
* 

## הערות שוליים

קטגוריה:מוזיקאים ניגרים
קטגוריה:זמרים ניגרים
קטגוריה:ניגרים שנולדו ב-1996
נחל נועם

**נחל נועם** הוא נחל אכזב ואחד מיובליו של נחל לכיש. מוצא הנחל מדרום לגן לאומי גבעות מרשה והוא מנקז שטח הנמצא בין נחל לכיש בצפון לנחל אדוריים מדרום לו. הנחל עובר בעיר קריית גת ומהווה אחת מהריאות הירוקות באזור.

## אתרים בסביבת הנחל
בשנת 2020 נערכו חפירות ארכאולוגיות באזור הנחל, לצורך הקמתו של עמוד חשמל. החפירה נערכה מטעם רשות העתיקות ובמימון חברת החשמל לישראל.
בחפירה התגלו שרידי מבנה עתיק ושברים של כלי חרס מהתקופות ההלניסטית והרומית. המבנה שנחשף הוא וילה מהתקופה הביזנטית. כמו כן נחשפו במהלך החפירה בורות אשפה מהתקופה הכלקוליתית ובורות מים מהתקופה העות'מאנית. בחורבת עוד נחשף בית קברות מהתקופה הכלקוליתית.

## צמחייה באזור הנחל
בסביבת הנחל גבעות המכוסות בצמחיית בתה עשבונית ושיחי אשחר. באביב צומחים עשבי שומר וניתן לזהותם על פי פריחתם הצהובה וריח עליהם. עוד צומח כלך, בעל הפריחה הצהובה.

## קישורים חיצוניים
* 

## הערות שוליים

לכיש
לכיש
קטגוריה:קריית גת
הדס איילון

**הדס איילון** (נולדה ב-1978) היא במאית, תסריטאית ועורכת ישראלית, זוכת פרס אופיר לסרט העלילתי הקצר הטוב ביותר.

## ביוגרפיה
איילון היא בוגרת תואר שני בחוג לקולנוע וטלוויזיה באוניברסיטת תל אביב.

סרטה הקצר "פריז על המים" זכה בשנת 2014 במקום השני בקטגוריית הסרט הזר בתחרות פרס אוסקר לסרטי סטודנטים. באותה שנה זכה בקטגוריית פרס אופיר לסרט העלילתי הקצר הטוב ביותר.

סרטה "הדווקאים" היה מועמד לפרס אופיר לסרט התיעודי הקצר הטוב ביותר ולפרס הסרט הדוקומנטרי הטוב ביותר של הפורום הדוקומנטרי בישראל.

בשנת 2023 נבחרה כאחת משמונה יוצרים מכל העולם לקחת חלק בחממת הבימוי של מכון סאנדנס שנוסד על ידי השחקן והבמאי רוברט רדפורד.

בשנת 2016 עתרה איילון יחד עם מור ארקדיר לבית המשפט על מנת שיכיר בשתיהן כאמהות חוקיות לבן המשותף שלהן. כתוצאה מהעתירה, פסק בית המשפט העליון פסק דין ראשון מסוגו, בו הכיר רטרואקטיבית בהורות של זוג נשים מיום היוולדו של תינוקן וקבע שהמדינה תחויב להכיר בהורות של זוגות חד-מיניים, שנקבעו כך באמצעות צו הורות פסיקתי, מרגע לידתו של התינוק גם אם הצו ניתן בשלב מאוחר יותר.

## פילמוגרפיה

## קישורים חיצוניים

* 

## הערות שוליים

קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:במאי קולנוע ישראלים
קטגוריה:במאי קולנוע להט"בים ישראלים
קטגוריה:במאיות קולנוע ישראליות
קטגוריה:זוכות פרס אופיר
קטגוריה:תסריטאי קולנוע ישראלים
קטגוריה:תסריטאיות קולנוע ישראליות
קטגוריה:ישראליות שנולדו ב-1978
הרי ברז'ן

רכס **הרי ברז'ן** (בהונגרית: **Börzsöny (hegység)**; בגרמנית: **Pilsengebirge**, בסלובקית: **Brežany**) נמצא בחלק הצפוני של הונגריה, במחוזות פשט ונוגראד. הוא ממוקם באזור הוולקני הפנימי של הרי הקרפטים; החלק המערבי ביותר של הרי הצפון והמרכז של הונגריה. מבחינה גאוגרפית, הוא רק השני במערב, מכיוון שגם הרי וישגראד מסווגים לאזור זה, אך הם, במונחים יומיומיים, מסווגים כהרי המרכז הטרנסדנוביים.

מנקודת מבט גאוגרפית, הרי ברז'ן נחשבים לאחד מהנופים המרכזיים של הונגריה בתוך הרי הצפון והמרכז.

תתי החלקים שלהם:
* הברז'ן המרכזי
* אגני הברז'ן
* רכס הרי המעטפת של הברז'ן.

שפת מכתש לשעבר מהווה את הפסגות הגבוהות ביותר של הברז'ן. הפסגה הגבוהה ביותר שלו היא צ'ובאניוש (938 מ'), הפסגה השלשית בגובהה בהונגריה.

הנוף המגוון מציע אפשרויות טיול. רובו של הברז'ן הוא פארק לאומי. מצ'ובאניוש נפתחת לפנינו אחת הפנורמות היפות בהונגריה עם עיקול הדנובה והרי הטטרה הגבוהים מצפון. על ההר ניתן למצוא כמה שרידים של האדם הקדמון שהתיישב שם לפני אלפי שנים.

## גאולוגיה
הבסיס הרי הברז'ן נוצר על ידי צפחה גבישית וגרניט בצפון ועל ידי אבן גיר טריאסית ודולומיט בדרום. סלעי משקע שלישוניים התיישבו על אלה בכמה שכבות נוספות לפני הפעילות הגעשית. הברז'ן נוצר לפני 15–18 מיליון שנים, ולכן הוא נחשב לרכס הרים צעיר. הוא מורכב ברובו מסלעים געשיים (אנדזיט, דאציט).

היסוד של ברז'ן הוא הר געש עתיק שהיה פעיל בעידן המיוקן. צורתו הקודמת נשחקה באופן משמעותי עד סוף הפליוקן, הודות לאקלים הסובטרופי ששרר בעבר באזור. בתקופת הפליסטוקן נוצרו ים אבן פריגלציאליים ונחלי אבן, ובאזורים התחתונים שקע לס.

בני אדם התיישבו בהרים כבר לפני אלפי שנים, ונוכחותם שרדה על ידי מספר אנדרטאות עד היום, מכיוון שיש הרבה מבצרים באזור.
ממוזער|263x263 פיקסלים| מפה של הברז'ן

## טופוגרפיה
הפסגה הגבוהה ביותר של הברז'ן היא כאמור צ'ובאנוש (Csóványos - גובה 938 מטר).

## מים ומשקעים
שמאל|ממוזער|250x250 פיקסלים| מעיין קטלין
שמאל|ממוזער|250x250 פיקסלים| נחל ברז'ן
בערך 600–800 מ"מ גשם יורד בשנה ההתפלגות הגאוגרפית של המשקעים אינה אחידה: במערב יורד מעט ורוב הגשם ברכסי המרכז והמזרח. בזכות הגשמים הרבים, תנאי המים בהרים טובים. אין מים עומדים ממקור טבעי, אך יש בברז'ן כ-350 מעיינות, 40 מהם בגובה של למעלה מ-600 מ'. המים ברוב המעיינות נקיים.

## עולם חי

קובץ:Kikerics2005_10_08.jpg|סוג פרח אופייני בעמק Colchicum autumnale
קובץ:Fire_salamander_in_the_Börzsöny,_close_to_Nagybörzsöny.JPG| סלמנדרה כתומה


## גלריה

קובץ:Nógrádi vár légi felvételen.jpg|המבצר של נוגראד בתצלון אווירי
קובץ:Nagybörzsöny03.JPG|הרי הברז'ן
קובץ:Perőcsény01.JPG|פנורמה לכיוון דרום

## לקריאה נוספת

* **Torma (2008):** Dr. Torma István: *Börzsöny földrajzi helyzete* (magyar nyelven). *Börzsöny és Ipoly völgye turistakalauz*. Cartographia / Ipolymente-Börzsöny Natúrpark Egyesület, 2008. [2009. december 2-i dátummal az eredetiből archiválva]. (Hozzáférés: 2009. november 6.)
* **Saskó:**

## קישורים חיצוניים

* איגוד פארק הטבע איפוימנטה-ברז'ן (בהונגרית)
* האתר הרשמי של אמבולנסים מיוחדים של הברז'ן
* עמוד הפייסבוק הרשמי של שירות ההצלה בהרי הברז'ן
* הר געש עתיק, ברז'ן, חיים ומדע (בהונגרית)
* מידע על הברז'ן, בית התיירות Öregerdő (בהונגרית)
* אוסף קישורים של ברז'ן (בהונגרית)
* ברז'ן בפייסבוק בהונגרית)

## הערות שוליים

ברז'ן
ברז'ן
עז א-דין שיח' ח'ליל

**עז א-דין אל-שייח' ח'ליל** (בערבית: **عز الدين الشيخ خليل**; ~ 1962 – 26 בספטמבר 2004) היה חבר בכיר בזרוע הצבאית של ארגון חמאס. ונחשב לתלמיד של "המהנדס" יחיא עייאש.

הוא נהרג ב-26 בספטמבר 2004 בפיצוץ מכוניתו שמולכדה במטען נפץ עם הפעלה סלולרית מרחוק, ברובע אל-זהרה שבדרום דמשק, בירת סוריה.

המחסלים לא נטלו אחריות, אך מאפייניו תואמים חיסולים קודמים שביצעה ישראל, ואת הצהרות ההנהגה הישראלית באותה תקופה בדבר חיסול מנהיגים בכירים בחמאס במטרה לעצור את פיגועי המתאבדים שהתגברו באותה תקופה. לדברי שלומי אלדר בספרו על תנועת חמאס, חיסולו של ח'ליל שהגיע שבוע לאחר פיגוע ההתאבדות הכפול בבאר שבע שבוצע על ידי חמולת קוואסמה שחברה בחמאס ומושבה בחברון, גרם להפסקה מיידית של ההטפה לפיגועי מתאבדים שהייתה עד אז יומיומית, הן בשידורי חמאס, הן בהצהרות מנהיגי הארגון והן בדרשות במסגדים. וכן להפסקת הפצת פתוות המעודדות פיגועים אלו.

## ביוגרפיה
ח'ליל נולד בשכונת שג'אעייה בעזה. הוא גורש למרג' א-זוהור במסגרת גירוש פעילי החמאס ללבנון בדצמבר 1992.

בהמשך החליט שלא לשוב לשטחי ישראל, וקבע את מושבו בדמשק ששימשה מקום מושבה של הלשכה המדינית של חמאס.

הפיצוץ שבו נהרג, הרס לחלוטין את רכב השטח מסוג מיצובישי פאג'רו שבו נסע, גרם לשריפה וחרך את גופתו ללא הכר. הוא זוהה מאוחר יותר בבית החולים. מעוצמת הפיצוץ ניזוקו גם רכב ובית מגורים סמוך ושלושה אזרחים סורים נפצעו.

## לקריאה נוספת
* שלומי אלדר, **להכיר את חמאס**, כתר הוצאה לאור, 2012, עמ' 100–101.

## קישורים חיצוניים
* 

## הערות שוליים

קטגוריה:פעילי חמאס שנהרגו בידי ישראל
קטגוריה:מגורשי חמאס ללבנון
קטגוריה:פלסטינים שנולדו ב-1962
קטגוריה:פלסטינים שנפטרו ב-2004
מתן אברג'יל

**מתן אברג'יל** (19 במאי 2004 – 7 באוקטובר 2023) היה לוחם בחטיבת גולני שנהרג בקרב על קיבוץ ניר עם בטבח שבעה באוקטובר, לאחר שקפץ על רימון כדי להציל את חבריו.

## ביוגרפיה

מתן אברג'יל נולד כבן זקונים לאחר שני בנים ובת לפנינה ואריק אברג'יל, וגדל ביישוב חרמש. הוא למד בבית הספר עומר ולקראת גיוסו לצה"ל החל באימוני כושר כדי להכין את עצמו לשירות משמעותי ביחידה קרבית.

בנובמבר 2022 התגייס לגדוד 13 של חטיבת גולני וסיים מסלול לוחם כמצטיין מחזור.

## הקרב בקיבוץ ניר עם

הקרב בקיבוץ ניר עם החל בבוקר ה-7 באוקטובר כאשר מחבלים המשתייכים לארגון הטרור חמאס פשטו על קיבוץ ניר עם במטרה לבצע טבח בתושבי הקיבוץ ולחטוף מהם לעזה. כיתת הכוננות שהייתה בקיבוץ, ניהלה קרב של מעטים מול רבים כאשר עשרות מחבלי חמאס ניסו לחדור לקיבוץ.

בבוקר הקרב היה אברג'יל חלק מצוות הכוננות בגזרה. עם קבלת ההודעה כי מחבלים תוקפים את הקיבוץ, יצא הצוות לעבר הקיבוץ רכוב על נגמ"ש מרכבה (נמ"ר). תוך כדי תנועתם החלו לנהל קרב מול המחבלים שחצצו בינם לבין הקיבוץ. הצוות נלחם מתוך הנמ"ר תוך ירי במחבלים שהקיפו אותם ודריסתם. בשלב מסוים נפגע הנמ"ר מטיל נ"ט, וכתוצאה מכך נעצר הנמ"ר, הפתחים בחלקו העליון נפגעו והנמ"ר הותקף בירי בלתי פוסק.

כדי לא לאפשר למחבלים להתקרב אל הנמ"ר, אברג'יל ועוד לוחם יצאו מהפתחים והחלו לירות לעבר המחבלים. כאשר נגמרה לאברג'יל המחסנית ירד למטה כדי להחליף מחסנית וחייל אחר עלה במקומו. החייל שלחם בפתח השני נפגע מכדור בכתפו וגם לחייל שהחליף אותו נגמרה המחסנית והוא נכנס פנימה. בשלב זה נוצר מצב בו הנמ"ר חדל לייצר אש, המחבלים זיהו זאת והשליכו רימון לתוכו.

אברג'יל זיהה את הרימון וניסה להוציא אותו, אך הוא נתקע באחת הפינות. הוא ניסה למשוך את הרימון, כדי לזרוק אותו החוצה, אך כשראה שאינו מצליח הצמיד את עצמו לרימון, ספג את הפיצוץ וכך הציל את חייהם של יתר הלוחמים שהיו בתוך הנמ"ר.

## הנצחה
ממוזער|מיצג בחוף בהרצליה לזכרו של החייל על ידי האומן אלמוג שריקי
* בבית ספר "האופק" בו למד הוקמה מכינה על שמו.
* ביישוב חוות יאיר נבנו שני מבני ביטחון להנצחתו.
* בבית ספר עומר בו למד מתן, הוקמה ספרייה להנצחתו יחד עם שתי בנות היישוב שנרצחו בפיגוע טרור: הדס תורג'מן ולינוי סרוסי.
* הוכנס ספר תורה להנצחתו בישיבת נחלים.
* בחוות אל נוה שסמוכה ליישוב חרמש בו נולד מתן הוקם מצפה להנצחתו.
* היוצרת שירה אטיאס כתבה שיר לזכרו.
* הפסל אלמוג שריקי פיסל מיצג בחול בחוף הרצליה לזכרו.
* הונצח עם אוהדי בית"ר ועידן עמדי לפני משחק של בית"ר ירושלים שנערך באוקטובר 2025.

## לקריאה נוספת
* יאיר אגמון, אוריה מבורך, **יום אחד באוקטובר**, הוצאת קורן ירושלים.
* יואב לימור, **גיבורים - לבד מול החמאס**, הוצאת כנרת זמורה.

## קישורים חיצוניים
* 
* מתן אברג'יל באתר להנצחתו
* 
* 
* 
* 

## הערות שוליים

קטגוריה:חיילי חטיבת גולני
קטגוריה:חללי צה"ל בטבח שבעה באוקטובר
קטגוריה:ישראלים שקפצו על רימון
קטגוריה:חרמש (יישוב)
קטגוריה:מועצה  אזורית שומרון: אישים
קטגוריה:ניר עם
קטגוריה:אישים הקבורים בבתי קברות צבאיים ישראליים
קטגוריה:אישים הקבורים בחדרה
קטגוריה:ישראלים שנולדו ב-2004
קטגוריה:ישראלים שנפטרו ב-2023
ניקולס סירילו

**ניקולס וינסנט סירילו** (באנגלית: **Nicholas Vincent Cirillo**; נולד ב-5 ביוני 1997) הוא שחקן אמריקאי.

## ביוגרפיה
סירילו נולד ב-5 ביוני 1997 בוילקסבורו (אנ'), קרוליינה הצפונית. בשנת 2014 סיים את בית ספר התיכון וילקס סנטרל בסביבת שכונת מגוריו.

## קריירה
בשנת 2019 הופיע בפרק בסדרת הטלוויזיה של הולו, "הפשע: ג'יפסי רוז". באותה שנה הופיע בפרק בסדרה דברים מוזרים. הופעתו הראשונה בסרט עלילתי הייתה גם באותה שנה בסרט "הענק" של הבמאי דייוויד ראבוי, שהוקרן בבכורה בפסטיבל הסרטים הבינלאומי בטורונטו 2019.

בשנת 2020 שיחק בסדרה הקומית נותנות בראש . באותה שנה החל לשחק בתפקיד משנה בסדרת הטלוויזיה חופים של סודות. שנה לאחר מכן שיחק בסרט "Ida Red".

בשנת 2022 שיחק בתפקיד חוזר בסדרת הטלוויזיה שי-האלק: עורכת דין בשירות החוק ושיחק בתפקיד ראשי בסרט "Good Egg". באותה שנה, הקים סירילו יחד עם מתיו מונטמרו את חברת ההפקה, "אנזו אנטרטיינמנט".

בשנת 2023 שיחק בסרט ילדי הפרחים של ישו ובסרט "Fresh Kills".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
אדני יום לך אערך תחינה

**אדני יום לך אערוך תחנה** הוא פיוט מסוג בקשה (שיר קודש מסוג הסליחות) הנאמר לרוב בתפילת שחרית של ראש השנה בקהילות הספרדים.

## צורה
כל צורתו של הפיוט בנויה סביב שמו של האל; בפיוט ארבעה סטרופות ו-26 טורים - כמניין שם הוי"ה בגימטריה. כל טור מתחיל ונחתם בפנייה אל ה' בשמו, והמילה השנייה, מתחילה, כמו גם המילה שלפני האחרונה, נחתמת, באות מתוך אקרוסטיכון של שם הוי"ה, כל סטרופה באות אחרת. מספר הטורים בכל סטרופה הוא כערכה המספרי בגימטריה של האות באקרוסטיכון; הראשונה - האות י' -.עשרה טורים, השנייה - האות ה' - חמשה טורים, השלישית - האות ו' - ששה טורים, והרביעית, האות ה' - חמשה טורים. משקלו של הפיוט הוא המרובה. בניגוד לשירי גאולה, המתארים את כיסופי האומה, פיוט זה הוא "שיר פרט", היוצא מתוך נקודת מבט אישית וחותר אל קרבת ה'.

### נוסח
חיים ברודי הוציא לאור נוסח של הפיוט. בגניזת קהיר ובמחזורים בכתבי יד הוא נמצא בתוך כמה קטעים בשינויים.

## תוכן
הפיוט בנוי ברובו מבקשות תנ"כיות. ברוב הבית הראשון, מתאר הפייטן את תפילתו הכנה. הוא ממשיך ומתחנן, מתוך נקודת שפל רוחנית הנובעת מחטאיו הרבים, אשר מושווית לבית כלא בו נמצא החוטא, שירפא אותו (רוחנית ופיזית) האל מצערו, ומביע את כמיהתו העזה להתקרב אל ה'.

פרנץ רוזנצווייג ביאר, כי תוכנו של הפיוט במבט ראשון, ימצא אותו חדגוני וחסר התפתחות רעיונית, אך למעשה הוא ליטניה שבנויה כולה סביב שמו של האל, שלא נהגה כמות שנכתב מפני שכללי הנימוס מחייבים כי . לדידו של רוזנצוויג, נשקף אלוהים מתוך השיר בכך שעוטף אותו שמו האמיתי, המסתורי וזה שאינו ניתן לביטוי, ובעת תפילה זו מתחברים שני השמות, הנקרא והנכתב, לאלוהים אחד.

## מחבר
יש שייחסו את הפיוט לריה"ל, אך דב ירדן קבע שזהו יחוס שגוי בעקבות בלבול בין הכותרת "יהוה" ל"יהודה", וכי לא לריה"ל, וציין כי באחד מכתבי היד הוא מיוחס לר"ם במז"ל.

## השפעה וקבלה
הפיוט נקלט במחזורים רבים, בעיקר במחזורים ספרדיים אך גם במחזור רומניא, והוא נאמר גם היום ברוב הקהילות הספרדיות בראש השנה, ובמקצתן ביום הכפורים. אברהם אידלסון כתב כי הפיוט היווה השראה לפיוט ה' שמעתי שמעך.

## לקריאה נוספת
* חנן בניהו, **מחזור קורן המבואר לראש השנה** כמנהג ק"ק ספרדים, ירושלים: קורן, 2016, עמ' 327–330.
* חיים בראדי, '''דיוואן אביר המשוררים''', חוברת ב', ברלין: תרע"ב-1911, פיוט קכג, עמ' 225.
* **פירושי פרנץ רוזנצווייג לתשעים וחמישה משירי רבי יהודה הלוי** / תרגמם, ואיתר פסוקי מקרא ואמרות חז"ל המאוזכרים בשירים: מיכאל שורץ, ירושלים תשע"א 2011, עמ' 143–150.

## קישורים חיצוניים
* ה' יום לך אערוך תחינה – מילים, פירושים וביצועים | ר' יהודה הלוי | פיוט | באתר הפיוט והתפילה

## הערות שוליים

קטגוריה:פיוטי ראש השנה
קטגוריה:יצירות עם אקרוסטיכון
עלי ברכה

**עלי בַּרַכֶּה** (בערבית: **علي بركة**) הוא בכיר בארגון הטרור חמאס האחראי על יחסי החוץ של הארגון ונציג חמאס בלבנון מ־2011 עד 2019.

במסגרת תפקידו בלבנון, ברכה היה אמון על היחסים בין חמאס ובין חזבאללה ואיראן. ב-2013 נשמעו האשמות שחמאס מסייעת לקבוצות של מורדים סורים ממוצא פלסטיני במלחמת האזרחים בסוריה, ופורסם שחזבאללה הורה לברכה לעזוב את לבנון. אך ברכה נשאר בלבנון, וחמאס הכחישה כי חזבאללה הורה לאנשי חמאס לעזוב.

ב-2016 נפגש ברכה עם משלחת איראנית בשגרירות איראן בביירות, כדי להדק את קשרי חמאס עם איראן ולפי דיווח של העיתון The Palestine Chronicle השיג מימון איראני לחמאס.

בעקבות טבח שבעה באוקטובר צוטט ברכה בעיתונות העולמית כמי שאמר כי המבצע תוכנן במשך שנתיים וכי חמאס נעזר במימון, באימונים ובבניין הכוח, בגורמים אזוריים כמו איראן.

ברכה הוא אחד משישה בכירים בחמאס שארצות הברית הגישה נגדם כתבי אישום בשל מעורבותם בתכנון, תמיכה וביצוע טבח שבעה באוקטובר, שבה נרצחו ונחטפו גם אזרחים אמריקאים.

## קישורים חיצוניים

## הערות שוליים

קטגוריה:פעילי חמאס
קטגוריה:גולים פלסטינים בלבנון
גבריאל סואסו

**גבריאל אלונסו סוּאַסוֹ אורבינה** (בספרדית: **Gabriel Alonso Suazo Urbina**; נולד ב-9 באוגוסט 1997 בסנטיאגו דה צ'ילה שבצ'ילה) הוא כדורגלן צ'יליאני המשחק בעמדת המגן השמאלי בקבוצת סביליה מהלה ליגה ובנבחרת צ'ילה.

## קריירת מועדונים
סואסו גדל במחלקת הנוער של קולו-קולו, ובשנת 2015 החל לשחק בקבוצה הבוגרת של המועדון במסגרת ליגת העל הצ'יליאנית. בסך הכל ערך 167 הופעות ליגה במדי המועדון, בהן הבקיע שמונה שערים.

ב-16 בינואר 2023 חתם על חוזה לשלוש שנים וחצי בטולוז מליגת העל הצרפתית.

ב-12 ביולי 2025 חתם בסביליה.

## קריירה בינלאומית
ב-2 ביוני 2017 ערך סואסו את הופעת הבכורה שלו בנבחרת צ'ילה, בניצחון 0–3 על נבחרת בורקינה פאסו במשחק ידידות.

נכלל בסגל נבחרת צ'ילה לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים צ'יליאנים
קטגוריה:מגני כדורגל צ'יליאנים
קטגוריה:כדורגלני קולו-קולו
קטגוריה:כדורגלני טולוז
קטגוריה:כדורגלני נבחרת צ'ילה
קטגוריה:כדורגלני קופה אמריקה 2024
קטגוריה:כדורגלני סביליה
קטגוריה:צ'יליאנים שנולדו ב-1997
עאטף עדואן

**עאטף איברהים מוחמד עדואן** (ידוע גם בכוניה: **אבו שַׁריף**; בערבית: **عاطف ابراهيم محمد عدوان**; נולד ב-1952) הוא בכיר בהנהגה הפוליטית של חמאס וחשוד בפעילות טרור. פרופסור חבר ב ומטיף אסלאמי במסגד עומר אבן עבד אל-עזיז בבית חנון.

עדואן נעצר בעבר פעמים אחדות בידי הצבא הישראלי ובידי כוחות הביטחון של הרשות הפלסטינית בהנהגת אש"ף. הוא היה ממגורשי חמאס ללבנון בסוף 1992 וכתב את ספר הזכרונות "יומן מרג' א-זוהור".

עדואן כתב מאמרים וספרים רבים, בנושאים פוליטיים, בהם יחסי יהודים מוסלמים בתקופת ראשית האסלאם. ספר ידוע נוסף שכתב עדואן, היא הביוגרפיה של מייסד חמאס, שיח' אחמד יאסין, "חיאתה וג'הדה".

לאחר ניצחון חמאס בבחירות לרשות המחוקקת הפלסטינית ב-2006 וכינון ממשלתו הראשונה של אסמאעיל הנייה, התמנה עדואן, שנבחר לרשות המחוקק כנציג צפון עזה, למשרת השר לענייני פליטים. בתקופה הראשונה להיבחרו, נחשב עדואן כאישיות לא רצויה באוסטריה.

## לקריאה נוספת
* שלומי אלדר, **להכיר את חמאס**, כתר הוצאה לאור, 2012, לפי מפתח בעמ' 414

## קישורים חיצוניים
* עאטף עדואן, באתר OpenSanctions, המרכז מידע על אנשים וחברות שהוטלו עליהם סנקציות

## הערות שוליים

קטגוריה:פעילי חמאס
קטגוריה:מגורשי חמאס ללבנון
קטגוריה:סגל האוניברסיטה האסלאמית בעזה
קטגוריה:פלסטינים שנולדו ב-1952
Youth (אלבום של BTS)

***Youth*** (בעברית: "**נעורים**") הוא אלבום אולפן של להקת הבנים הדרום קוריאנית BTS, שיצא ב-7 בספטמבר 2016, דרך . זהו אלבום האולפן השלישי שלהם, השני ביפנית.

## מהדורות
* מהדורת אלבום + DVD: מהדורה זו מגיעה עם DVD המכיל את הווידאו קליפים של "For You", "I Need U (גרסה יפנית)", ו-"Run (גרסה יפנית)".
* מהדורה רגילה: n/a

שתי הגרסאות מכילות את רשימת השירים המלאה. כל אלבומי המהדורה הראשונה הגיעו עם פוטוקארד.

## מסחריות
*Youth* מכר 44,547 עותקים ביום השחרור שלו והגיע לראש  היומי של אוריקון שפורסם ב-6 בספטמבר 2016. הוא המשיך ונמכר ב-76,483 עותקים במהלך התקופה שבין 5 ל-11 בספטמבר, והגיע הישר לראש המצעד השבועי שפורסם ב-19 בספטמבר. האלבום הגיע במצעד החודשי של ספטמבר למקום הרביעי, עם 81,763 מכירות מצטברות, וזכה לתואר זהב, המציין 100,000 עותקים פיזיים שנמכרו, על ידי איגוד תעשיית ההקלטות של יפן (RIAJ), זמן קצר לאחר מכן. זהו האלבום ה-48 הנמכר ביותר לשנת 2016 ביפן לפי מצעד האלבומים השנתי של אוריקון.

## רשימת השירים
כל המילים ביפנית נכתבו על ידי .

## נתוני מכירות ותארים

## היסטוריית יציאות לאור

## קישורים חיצוניים

* 
* 
* 

קטגוריה:אלבומי BTS
קטגוריה:אלבומים ביפנית
קטגוריה:אלבומי חברת הייב קורפוריישן
אסמאעילה קוליבאלי

**אסמאעילה שייק קוליבאלי** (בצרפתית: **Ismaila Cheick Coulibaly**; נולד ב-25 בדצמבר 2000 במאלי) הוא כדורגלן מאלי המשחק בעמדת הקשר בקבוצת ל.א.ס.ק. לינץ ובנבחרת מאלי.

## קריירת מועדונים
קוליבאלי גדל במחלקת הנוער של דוגוולופילה. ב-14 בינואר 2019 חתם על חוזה לארבע שנים בסרפסבורג 08 מליגת העל הנורווגית. הוא ערך 27 הופעות ליגה במדי המועדון, בהן הבקיע ארבעה שערים.

ב-9 בספטמבר 2020 חתם בשפילד יונייטד מהפרמייר ליג, והושאל מיידית לשלוש עונות לבירסחוט מליגת העל הבלגית. הוא שיחק במועדון במשך שתי עונות, בהן ערך 42 הופעות ליגה והבקיע חמישה שערים, וחזר לשפילד יונייטד לאחר שבירסחוט נשרה לליגת המשנה הבלגית.

לקראת עונת 2022/2023 נכלל קוליבאלי בסגל שפילד יונייטד, שבינתיים נשרה לפוטבול ליג צ'מפיונשיפ. ב-7 בינואר 2023 ערך את הופעת הבכורה שלו במועדון, בניצחון 2-0 על מילוול במסגרת הסיבוב השלישי בגביע ה-FA. ב-11 בפברואר ערך את הופעת הבכורה שלו בליגה, בניצחון 3-0 על סוונסי סיטי במסגרת המחזור ה-31.

## קריירה בינלאומית
ב-28 במרץ 2023 ערך קוליבאלי את הופעת הבכורה שלו בנבחרת מאלי, בהפסד 1-0 לנבחרת גמביה במסגרת מוקדמות גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני סרפסבורג 08
קטגוריה:כדורגלני שפילד יונייטד
קטגוריה:כדורגלני בירסחוט
קטגוריה:כדורגלני א.י.ק סולנה
קטגוריה:כדורגלני ל.א.ס.ק. לינץ
קטגוריה:כדורגלני נבחרת מאלי
קטגוריה:מאלים שנולדו ב-2000